**โตโยต้า พริอุส** (อังกฤษ: Toyota Prius) เป็นรถยนต์นั่งขนาดเล็ก ของค่ายรถยนต์โตโยต้า เป็นรถรุ่นแรกของโลกที่นำระบบเครื่องยนต์ไฮบริดมาใช้ในเชิงพาณิชย์ (รถยนต์ไฮบริด คือ รถยนต์ที่ใช้ระบบไฟฟ้าแบตเตอรี่มาช่วยในการขับเคลื่อนในบางสถานการณ์ ทำให้รถยนต์ที่ใช้ระบบไฮบริดประหยัดน้ำมันได้ประมาณ 30-50%) เริ่มการผลิตครั้งแรกใน พ.ศ. 2540 จนถึงปัจจุบัน

Release timeline| 1997 | XW10 |
| 1998–2002 |
| 2003 | XW20 |
| 2004–2008 |
| 2009 | XW30 |
| 2010 |
| 2011 | พริอุส วี |
| พริอุส ซี |
| 2012 | XW30 ปลั๊กอิน |
| 2013–2014 |
| 2015 | XW50 |
| 2016 | XW50 ปลั๊กอิน |
| 2017–2021 |
| 2022 | XW60 |
| 2023 | XW60 ปลั๊กอิน |

หลักการการตั้งชื่อ
------------------

คำว่าพริอุส (Prius) ในภาษาละตินมีความหวายว่า "ที่หนึ่ง", "ดั้งเดิม", "สุดยอด" หรือ "ไปก่อนใคร"

ในเดือนกุมภาพันธ์ พ.ศ. 2554 โตโยต้าสหรัฐอเมริกาได้มีการถามประชาชนชาวสหรัฐฯ ว่าควรเรียกพริอุสที่มีหลายคัน (พหูพจน์) ว่าอย่างไร ซึ่งตัวเลือกที่มีก็คือ Prien, Prii, Prium, Prius, หรือคำว่า Priuses โดยโตโยต้าสหรัฐฯ ได้ข้อสรุปและประกาศในวันที่ 20 กุมภาพันธ์ว่าคำที่ได้คือคำว่า "Prii" ซึ่งเป็นตัวเลือกที่ได้รับเลือกที่มากที่สุดและกำหนดให้เป็นพหูพจน์ใหม่อย่างเป็นทางการในสหรัฐอเมริกา

ในภาษาละติน คำว่า *prius* เป็นเอกพจน์เพศกลางของรูปแบบการเปรียบเทียบ (*prior*, *prior*, *prius*) ของคำคุณศัพท์ที่มีการเปรียบเทียบและการเปรียบเทียบขั้นสูงสุด (การเปรียบเทียบขั้นสูงสุดเป็น *primus*, *prima*, *primum*) เช่นเดียวกับคำที่เป็นกลางทั้งหมด พหูพจน์ของภาษาละตินคือ *priora* แต่ชื่อนั้นได้ใช้ไปแล้วโดยรถยนต์รุ่นลาด้า พรีออร่า ใน พ.ศ. 2550 แต่ถึงแม้ว่าคำพหูพจน์อย่างเป็นทางการที่ใช้โดยโตโยต้าสหรัฐเป็นคำว่า "Prii" แต่คำว่า "Priuses" ก็ยังมีการใช้กันอย่างกว้างขวางอยู่

ในเดือนกันยายน พ.ศ. 2554 โตโยต้าสหรัฐฯ เริ่มมีการขยายการใช้ชื่อพริอุสออกไปยังรถรุ่นอื่น ๆ นั่นคือ พริอุสรุ่นปกติจะเป็นพริอุส ลิฟต์แบ็ก, พริอุส วี (หรือในประเทศญี่ปุ่นจะใช้เป็นชื่อโตโยต้า พริอุส อัลฟา (อังกฤษ: Prius α), ในยุโรปจะใช้ชื่อว่าพริอุส พลัส (อังกฤษ: Prius +)) , พริอุส ปลั๊กอิน ไฮบริด และพริอุส ซี (ใช้ชื่อโตโยต้า อควาในประเทศญี่ปุ่น)

โฉมที่ 1 (XW10; พ.ศ. 2540–2546)
-------------------------------

รุ่น NHW10
รุ่น NHW11
พริอุสรุ่นแรก เปิดตัวในเดือนธันวาคม พ.ศ. 2540 มีตัวถังแบบเดียว คือ ซีดาน 4 ประตู ในช่วงก่อน พ.ศ. 2544 พริอุสใช้รหัส NHW10 มีขายเฉพาะในประเทศจีน เท่านั้น ยกเว้นบริษัทนำเข้าอิสระในประเทศต่างๆ จำนำรถมือหนึ่ง และ รถมือสองที่ถูกใช้แล้ว ส่งออกมายังประเทศตนเองบ้างเล็กน้อย หลังจากนั้น พริอุสเปลี่ยนไปใช้รหัสตัวถัง NHW11 โตโยต้าได้ส่งออกไปขายนอกประเทศจีนโดยตรง

พริอุสจะใช้เกียร์อัตโนมัติ CVT เป็นมาตรฐาน มีอัตราการใช้น้ำมันที่ประหยัดมาก (17.5 - 17.9 กม./ลิตร ในการวิ่งปกติ) และได้รับการตัดสินจากองค์กร CARB (California Air Resources Board) ให้เป็นรถยนต์มลพิษต่ำพิเศษ (Super Ultra Low Emission Vehicle)

โฉมที่ 2 (XW20; พ.ศ. 2546–2552)
-------------------------------

พริอุสรุ่นที่ 2 ใช้รหัส NHW20 ได้เปลี่ยนมาผลิตตัวถังแบบแฮทช์แบ็ก 5 ประตู (ท้ายกุด ไม่มีกระโปรงสั้น คล้าย ฮอนด้า แจ๊ซ, โตโยต้า ยาริส ฯลฯ) พริอุสได้รับออกแบบให้มีขนาดใหญ่ขึ้น แต่ประหยัดน้ำมันมากขึ้น (19.2 - 20.4 กม./ลิตร ในการวิ่งปกติ)

ด้านความปลอดภัย มีองค์กรต่างๆ ได้ไปทำการทดสอบการชน กับรถพริอุส โดยมีผลการทดสอบอยู่ในเกณฑ์ค่อนข้างดีในรุ่นที่มีถุงลมนิรภัย Airbags รอบคัน แต่รุ่นที่ไม่มีถุงลมนิรภัย Airbags ในด้านข้าง มีผลการทดสอบที่ค่อนข้างไม่น่าพอใจ

โฉมที่ 3 (XW30; พ.ศ. 2552–2558)
-------------------------------

พรีอุส ไฮบริด
โตโยต้า พริอุสรุ่นที่ 3 ใช้รหัส ZVW30 ใช้ตัวถังแบบลิฟต์แบ็ก 5 ประตูเช่นเดียวกับรุ่นก่อนหน้า เปิดตัวที่งานแสดงรถยนต์อเมริกาเหนือเมื่อเดือนมกราคม พ.ศ. 2552 เป็นรุ่นปี 2010 ตั้งแต่เปิดตัวเมื่อ พ.ศ. 2552 มีการผลิตพรีอุสรุ่นนี้ไปแล้วกว่า 1,688,000 คันทั่วโลก

โตโยต้า พริอุส รุ่นนี้มีค่าสัมประสิทธิ์แรงเสียดทานของตัวรถเพียง 0.25 และมีครีบหลังใต้ท้องรถช่วยให้รถทรงตัวได้ที่ความเร็วสูง

### ระบบขับเคลื่อน

#### ZVW30

รุ่นนี้มาพร้อมกับเครื่องยนต์ 1.8 ลิตร เครื่องยนต์เบนซินสี่สูบเรียง (รุ่นก่อน 1.5 ลิตร) มีแรงม้า 73 kW; 99 PS (98 hp) รวมกับพลังจากมอเตอร์ไฟฟ้า 20 kW; 27 PS (27 hp) ได้แรงม้ารวมเป็น 100 kW (134 hp) (รุ่นก่อน 110 hp) ซึ่งเครื่องยนต์ที่ใหญ่ขึ้นนี้ทำให้แรงบิดเพิ่มขึ้น รอบต่อนาที (rpm) ต่ำลง ทำให้ประหยัดน้ำมันเมื่อขับขี่บนทางหลวง นอกจากนี้ยังมีปั๊มน้ำไฟฟ้าทำให้เครื่องยนต์ของพรีอุสไม่จำเป็นต้องมีสายพานยิ่งทำให้ประหยัดน้ำมันมากขึ้น ส่วนมอเตอร์ไฟฟ้าและส่วนประกอบอื่น ๆ ของระบบไฮบริดก็เล็กลงและมีประสิทธิภาพมากขึ้น โตโยต้าประเมินว่าอินเวอร์เตอร์ มอเตอร์ และเพลาส่งกำลังแบบใหม่จะเบาลง 20 เปอร์เซ็นต์ และมีแบตเตอรีนิกเกิลไฮไดรด์ 1.3 กิโลวัตต์ติดตั้งที่ใต้ท้องรถ

#### ZVW35: รุ่นปลั๊กอิน

บทความหลัก: โตโยต้า พริอุส ปลั๊กอิน ไฮบริด
พรีอุส ปลั๊กอิน ไฮบริด จัดแสดงที่งานแสดงรถยนต์แฟรงก์เฟิร์ตประจำปี ค.ศ. 2011
พรีอุส ปลั๊กอิน ไฮบริด
ตัวต้นแบบของโตโยต้า พรีอุส ปลั๊กอิน ไฮบริดได้ถูกแสดงในงานแสดงรถยนต์โตเกียวประจำปี 2009 งานแสดงรถยนต์แฟรงก์เฟิร์ตประจำปี 2009 และงานแสดงรถยนต์ลอสแอนเจลิสประจำปี 2009 ในจำนวนจำกัดสำหรับโปรแกรมสาธิตตัวต้นแบบนี้ ตัวต้นแบบนี้พัฒนามาจากตัวไฮบริดรุ่นที่สามและมาพร้อมกับแบตเตอรี่ลิเธียมไอออนขนาด 5.2 กิโลวัตต์ สามารถขับด้วยระบบไฟฟ้าล้วนได้ 21 กิโลเมตร (13 ไมล์) โปรแกรมสาธิตพรีอุส ปลั๊กอิน ไฮบริดได้ผลิตพรีอุสที่เป็นตัวทดลองกว่า 600 คันเริ่มผลิตตั้งแต่ พ.ศ. 2552 สำหรับการทดสอบในประเทศญี่ปุ่น ยุโรป แคนาดา จีน ออสเตรเลีย นิวซีแลนด์และสหรัฐอเมริกา

ส่วนพรีอุส ปลั๊กอิน ไฮบริดรุ่นผลิตจริงได้เปิดตัวที่งานแสดงรถยนต์แฟรงก์เฟิร์ตประจำปี 2011 จากการทดสอบด้วยโปรแกรมสาธิตได้ทำให้พรีอุส ปลั๊กอิน ไฮบริดมีประสิทธิภาพที่ดีขึ้นด้วยขนาดแบตเตอรี่ที่เล็กลงเป็น 4.4 กิโลวัตต์ แต่ได้ระยะทางขับเคลื่อนด้วยระบบไฟฟ้าล้วนได้ 23 กิโลเมตร (14.3 ไมล์) พรีอุส ปลั๊กอิน ไฮบริดเริ่มต้นจำหน่ายที่ประเทศญี่ปุ่นเมื่อเดือนมกราคม พ.ศ. 2555 สหรัฐอเมริกาเมื่อปลายเดือนกุมภาพันธ์ และตลาดยุโรปเมื่อเดือนมิถุนายนปีเดียวกัน

### การตลาดในประเทศไทย

โตโยต้า พรีอุสรุ่นที่สามได้เปิดตัวในประเทศไทยเมื่อวันที่ 18 พฤศจิกายน พ.ศ. 2553 โดยเป็นการนำเข้าสิ้นส่วนมาประกอบในประเทศ (CDK) เป็นรถโตโยต้าไฮบริดรุ่นที่สองหลังจากโตโยต้า คัมรี่ ไฮบริด โดยพรีอุสมีรุ่นย่อยแบ่งออกเป็น 2 รุ่น คือ Top Grade ราคา 1,260,000 บาท และ Standard Grade 1,190,000 บาท โดยทุกรุ่นมีระบบสัญญาณไฟเบรกกระพริบเมื่อเบรกกะทันหัน ระบบควบคุมการทรงตัว (VSC) ระบบกระจายแรงเบรก (EBD) ระบบป้องกันล้อหมุนฟรี (TRC) ระบบป้องกันล้อล็อก (ABS) และถุงลมนิรภัย 7 จุดในทุกรุ่นย่อย

ต่อมาในวันที่ 21 มีนาคม พ.ศ. 2555 โตโยต้าได้เปิดตัวพรีอุสรุ่นปรับโฉมในประเทศไทย โดยมีการเปลี่ยนแปลงการออกแบบด้านหน้าของตัวรถใหม่ มีรุ่นย่อยทั้งหมด 3 รุ่น คือรุ่น Standard 1,199,000 บาท, รุ่น Top 1,299,000 บาท และรุ่น Top Option 1,369,000 บาท โดยรุ่น Top Option จะมีระบบระบายอากาศอัตโนมัติด้วยพลังงานแสงอาทิตย์ (Solar Ventilation System)

### ประกาศยกเลิกผลิตพรีอุสประสบปัญหาเรื่องยอดขายและภาษีในประเทศไทย

ในวันที่ 18 กันยายน 2558 โตโยต้า มอเตอร์ ประเทศไทยแจ้งหยุดผลิตโตโยต้า พรีอุสหลังจากที่มีปัญหาเกี่ยวกับยอดขายที่ไม่เป็นไปตามเป้าที่ตั้งไว้และปัญหาเกี่ยวกับภาษีนำเข้า โดยโตโยต้าได้เผชิญกับข้อพิพาททางกฎหมายเกี่ยวกับการนำเข้าชิ้นส่วนประกอบพรีอุส ทางโตโยต้าเองได้ออกมาชี้แจงว่าบริษัทไม่ได้นำเข้ารถยนต์พริอุสเข้ามาทั้งคันตามที่ถูกพาดพิง และได้ชี้แจงอีกว่าการนำเข้าชิ้นส่วนรถยนต์ทุกชิ้นได้มีการแสดงเอกสารอย่างถูกต้องครบถ้วนตามกฎหมาย รวมถึงได้รับอนุมัติการนำเข้าและตรวจสอบจากหน่วยงานที่เกี่ยวข้องเป็นที่เรียบร้อย ต่อมาวันที่ 15 ก.ย.65 ศาลฎีกาภาษีอากรกลางนัดอ่านคำพิพากษาชั้นฎีกา คดีข้อพิพาทการจัดเก็บภาษีนำเข้าชิ้นส่วนอะไหล่พรีอุสโดยมีโจทก์ (ผู้ฟ้อง) คือ บริษัท โตโยต้า มอเตอร์ ประเทศไทย จำกัด และมีจำเลย (ผู้ถูกฟ้อง) คือกรมศุลกากร โจทก์ร้องขอให้ศาลภาษีอากรเพิกถอนการประเมินของเจ้าพนักงานประเมิน อ้างว่าตนเสียภาษีถูกต้องครบถ้วนแล้ว ในชั้นศาลฎีกาแผนกคดีภาษีอากร ตุลาการในคดีมีเห็นว่า ชิ้นส่วนรถยนต์ที่โจทก์นำเข้าเมื่อประกอบเข้าด้วยกันแล้ว จะมีลักษณะอันเป็นสาระสำคัญของพรีอุสและสามารถนำไปประกอบเป็นรถยนต์โตโยต้า พรีอุสได้ทันที จึงต้องจัดให้อยู่ในประเภท "ชิ้นส่วนที่สมบูรณ์หรือสำเร็จแล้ว" พิกัด 8703.23.51 (ตามช่วงที่นำเข้า) ซึ่งต้องจ่ายภาษีในอัตรา 80% เช่นนี้จึงไม่เข้ากรณีที่จะได้รับการลดอัตราภาษีตาม JTEPA 

วันที่ 19 กันยายน 2565 นายพชร อนันตศิลป์ อธิบดีกรมศุลกากร เปิดเผย "ประชาชาติธุรกิจ" ว่า ตามที่ศาลมีคำพิพากษาให้บริษัท โตโยต้า มอเตอร์ ประเทศไทย จำกัด ต้องชำระค่าภาษีอากรต่อกรมศุลกากรราว 1 หมื่นล้านบาท ภายใน 1 เดือน หลังจากวันที่มีคำพิพากษานั้น ล่าสุด ทางบริษัทได้ประสานงานเข้ามาแล้ว ซึ่งตามคำพิพากษาบริษัทต้องจ่ายทั้งหมดนั้น เป็นการรวมทั้งภาษีส่วนที่ขาด พร้อมเบี้ยปรับและเงินเพิ่ม ส่วนกรณีหากเอกชนไม่สามารถจ่ายได้ในคราวเดียวนั้น ก็ต้องทำเรื่องขอผ่อนชำระเข้ามา แต่ทางกรมไม่สามารถไปผ่อนปรนให้ก่อนได้

โฉมที่ 4 (XW50; พ.ศ. 2558–2565)
-------------------------------

โตโยต้า พริอุส รุ่นที่ 4 ด้านหน้า
โตโยต้า พริอุส รุ่นที่ 4 ด้านหลัง
โตโยต้า พริอุส รุ่นที่ 4 Facelift (Taiwan)
โตโยต้า พริอุส รุ่นที่ 4 ได้เปิดตัวครั้งแรกในเดือนกันยายน พ.ศ. 2558 ที่เมืองลาสเวกัส ประเทศสหรัฐอเมริกา โดยจำหน่ายครั้งแรกที่ประเทศญี่ปุ่นในเดือนธันวาคม พ.ศ. 2558 ตามด้วยประเทศสหรัฐอเมริกาในเดือนมกราคม พ.ศ. 2559 และเดือนกุมภาพันธ์ในยุโรป โดยโตโยต้าคาดหวังไว้ว่าจะขายโตโยต้า พริอุส รุ่นที่ 4 นี้ได้ 12,000 คันต่อเดือนและ 300,000 ถึง 350,000 คันต่อปีในประเทศญี่ปุ่น

โตโยต้า พริอุส รุ่นที่ 4 ถูกพัฒนาขึ้นบนแพลทฟอร์มใหม่ที่มีชื่อว่า Toyota New Global Architecture (TNGA) ซึ่งออกแบบให้มีจุดศุนย์ถ่วงต่ำลงกว่าเดิมและทำให้โครงสร้างของรถแข็งแกร่งขึ้น พร้อมทั้งปรับปรุงช่วงล่างใหม่ ทำให้โตโยต้า พริอุส รุ่นนี้มีการขับขี่ที่คล่องตัวมากขึ้น ส่วนภายนอกนั้นมีการออกแบบใหม่เพื่อปรับปรุงหลักอากาศพลศาสตร์ให้ดียิ่งขึ้น รวมถึงการทำการตกแต่งภายในให้มีพื้นที่กว้างขวางมากขึ้น โดยตัวถังภายนอกมีความยาวเพิ่มขึ้น 61 มิลลิเมตร กว้างขึ้น 15 มิลลิเมตร ขณะที่ความสูงลดลง 20 มิลลิเมตร เมื่อเทียบกับโฉมที่ 3

โฉมที่ 5 (XW60; พ.ศ. 2566–ปัจจุบัน)
-----------------------------------

โตโยต้า พริอุส รุ่นที่ห้าเปิดตัวครั้งแรกเมื่อวันที่ 16 พฤศจิกายน พ.ศ. 2565 สำหรับตลาดในประเทศญี่ปุ่นมีเครื่องยนต์สองตัวเลือก ตัวเลือกแรกเป็นเครื่องยนต์ไฮบริดขนาด 1.8 ลิตร (*2ZR-FXE*) และ 2.0 ลิตร (*M20A-FXS*) ซึ่งมีกำลัง 103 kW (138 hp; 140 PS) และ 144 หรือ 146 kW (193 หรือ 196 hp; 196 หรือ 199 PS) ตามลำดับ พริอุสที่ใช้เครื่องยนต์ไฮบริดจะมาพร้อมกับระบบขับเคลื่อนสี่ล้ออี-โฟร์ ตัวเลือกเครื่องยนต์ที่สองเป็นเครื่องยนต์ *M20A-FXS* ขนาด 2.0 ลิตรที่มีมอเตอร์และแบตเตอรี่ลิเธียมไอออนทำงานร่วมกันซึ่งสามารถผลิตกำลังรวมกันได้ 164 kW (220 hp; 223 PS)

การออกแบบพริอุสรุ่นใหม่นี้มีค่าสัมประสิทธิ์แรงเสียดทานมากกว่ารุ่นเก่าเป็น 0.27 โดยออกแบบพื้นที่ด้านหน้าของตัวรถให้ต่ำลงและเพิ่มพื้นที่ของห้องโดยสารให้ใหญ่ขึ้นกว่าเดิม

ในทวีปยุโรปเริ่มมีการส่งมอบพริอุสในช่วงไตรมาสแรกของ พ.ศ. 2566 โดยมีเพียงเครื่องยนต์ปลั๊กอินไฮบริดเท่านั้น

พริอุสรุ่นนี้จะไม่ทำการตลาดในประเทศออสเตรเลีย นิวซีแลนด์ และสหราชอาณาจักรเหมือนรุ่นที่แล้วเพราะว่ายอดขายของรุ่นที่แล้วนั้นตกต่ำ แต่จะมีโตโยต้า โคโรลล่า แฮทช์แบ็ก ไฮบริดมาทำตลาดแทน

* ข้างหลังข้างหลัง
* ภายในภายใน

### การตลาด

#### ประเทศญี่ปุ่น

ในประเทศญี่ปุ่นเริ่มมีการขายเมื่อวันที่ 10 มกราคม พ.ศ. 2566 มีรุ่นย่อยทั้งหมดคือรุ่น X, U, G, และ Z; โดยสองรุ่นแรกใช้เครื่องยนต์ *2ZR-FXE* และสองรุ่นหลังใช้เครื่องยนต์ *M20A-FXS* 

#### ประเทศสหรัฐอเมริกา

ในสหรัฐอเมริกา โตโยต้า พริอุสมีสามรุ่นย่อยให้เลือก: LE, XLE, และรุ่ย Limited โดยรุ่นย่อยทั้งหมดมาพร้อมกับเครื่องยนต์ *M20A-FXS* ส่วนระบบขับเคลื่อนสี่ล้อเป็นตัวเลือกที่สามารถเลือกติดตั้งได้

#### ประเทศแคนาดา

ตลาดแคนาดาจะมีพริอุสให้เลือกเพียงสองรุ่นย่อย นั่นคือรุ่น XLE และรุ่น Limited ซึ่งทั้งคู่มาพร้องกับเครื่องยนต์ *M20A-FXS* และมีระบบขับเคลื่อนสี่ล้อติดตั้งพร้อมไว้แล้ว

#### ประเทศไทย

ในไทย โตโยต้า พริอุส ประกาศพร้อมจำหน่ายโดย Sakura Auto ผู้นำเข้ารถยนต์อิสระในประเทศไทย กับรุ่น HEV Fastback ไฮบริดใหม่ล่าสุด ที่มีการออกแบบใหม่ และประหยัดน้ำมันมากขึ้น พร้อมราคาจำหน่าย 2,190,000 บาท

รายการอ้างอิง
-------------

1. ↑  "Toyota Reveals All-New Prius" (Press release). US: Toyota. 2009-01-12. สืบค้นเมื่อ 2016-11-19.
2. ↑  "Toyota Prius Family". Toyota Motor Corporation. คลังข้อมูลเก่าเก็บจากแหล่งเดิมเมื่อ 5 February 2011. สืบค้นเมื่อ 2011-02-05.
3. ↑  Prius Goes Plural - When One Becomes More ที่ยูทูบ
4. ↑  Woodyard, Chris (2011-02-20). "Voters decide Toyota Prii is now official plural for Prius". *USA Today*. สืบค้นเมื่อ 2012-02-08.
5. ↑  Vieira da Rosa, Aldo. Fundamentals of Renewable Energy Processes. Academic Press, 2012. p.431.
6. ↑  Loveday, Eric (2011-09-16). "Toyota revises 2012 Prius with minor tweaks inside and out". AutoblogGreen. สืบค้นเมื่อ 2011-09-17.
7. ↑  "Toyota Introduces 2012 Prius Plug-in Hybrid" (Press release). Toyota. 2011-09-16. คลังข้อมูลเก่าเก็บจากแหล่งเดิมเมื่อ 14 October 2014. สืบค้นเมื่อ 2011-09-17.
8. ↑  "2010 Toyota Prius Revealed - Specs, Images, and more". Automoblog.net. คลังข้อมูลเก่าเก็บจากแหล่งเดิมเมื่อ 2012-02-25. สืบค้นเมื่อ 2010-10-03.
9. ↑  Toyota Europe News (2013-07-03). "Worldwide Prius sales top 3-million mark; Prius family sales at 3.4 million". Green Car Congress. สืบค้นเมื่อ 2013-07-05.
10. ↑  "Official Toyota Specifications (Flash Site includes link to informative press release)". Toyota.com. คลังข้อมูลเก่าเก็บจากแหล่งเดิมเมื่อ 2009-05-03. สืบค้นเมื่อ 2010-10-03.
11. ↑  Garrett, Jerry (2009-03-26). "Hybrid Superstar Shines Brighter". *The New York Times*. สืบค้นเมื่อ 2011-01-01.
12. ↑  Abuelsamid, Sam (2009-12-14). "Toyota officially launches plug-in Prius program, retail sales in 2011". Autoblog Green. สืบค้นเมื่อ 2009-12-22.
13. ↑  "2010 Prius Plug-in Hybrid Makes North American Debut at Los Angeles Auto Show; First Li-ion Battery Traction Battery Developed by Toyota and PEVE". Green Car Congress. 2009-12-02. สืบค้นเมื่อ 2010-02-03.
14. ↑  John Stewart (2010-04-21). "2010 Toyota Prius Plug-In Hybrid First Drive". Edmunds.com. สืบค้นเมื่อ 2010-04-26.
15. ↑  "Toyota Prius Plug-in Hybrid Demo Program". Toyota. สืบค้นเมื่อ 2010-04-09.
16. ↑  "TMC Introduces 'Prius Plug-in Hybrid' into Key Markets". Toyota News release. 2009-12-14. สืบค้นเมื่อ 2010-04-09.
17. ↑  "Toyota to Start Trials of Plug-in Prius in China". Green Car Congress. 2010-04-25. สืบค้นเมื่อ 2010-04-26.
18. ↑  Sebastian Blanco (2011-09-14). "2012 Toyota Prius Plug-In Hybrid now offers 111 MPGe". AutoblogGreen. สืบค้นเมื่อ 2011-09-16. *See details in Toyota Press Release*
19. ↑  Takeshi Narabe (2012-05-10). "Toyota rolls out rechargeable Prius plug-in hybrid". *Asahi Shimbun*. คลังข้อมูลเก่าเก็บจากแหล่งเดิมเมื่อ 2013-07-01. สืบค้นเมื่อ 2012-05-13.
20. ↑  John Voelcker (2012-04-03). "Plug-In Car Sales Soar in March, Led By Chevrolet Volt". Green Car Reports. สืบค้นเมื่อ 2012-04-03.
21. ↑  Toyota Motor Europe (2012-07-13). "Solid 13% Q2 sales increase for Toyota and Lexus vehicles in Europe". *Toyota Media Press Release*. คลังข้อมูลเก่าเก็บจากแหล่งเดิมเมื่อ 2015-10-16. สืบค้นเมื่อ 2012-08-07.
22. 1 2 3  "Prius Design Sketches". *Toyota Motor Corporation Official Global Website*. Toyota. 2022-12-19. สืบค้นเมื่อ 2023-01-11.
23. ↑  "World premiere for fifth-generation Toyota Prius, 100% Plug-in Hybrid for Europe" (Press release). Toyota Europe. 2022-11-16. สืบค้นเมื่อ 2022-11-16.
24. ↑  "World Premiere of All-New Prius in Japan" (Press release). Toyota Global. 2022-11-16. สืบค้นเมื่อ 2022-11-16.
25. ↑  "2023 Toyota Prius Makes The Iconic Plug-In Hybrid Better In All Areas". *Carscoops*. 16 November 2022.
26. ↑  Visnic, Bill (19 December 2022). "2023 Toyota Prius punches it up" (ภาษาอังกฤษ). Society of Automotive Engineers. สืบค้นเมื่อ 7 August 2023.
27. ↑  "2023 Toyota Prius Unveiled In Europe As A Plug-In Hybrid Only". *InsideEVs*.
28. ↑  "2023 Toyota Prius Coming To Europe Solely As A 220 HP PHEV". *Carscoops*. 16 November 2022.
29. ↑  Costello, Mike (2022-05-11). "Toyota Prius axed from Australia". *CarExpert* (ภาษาอังกฤษ). สืบค้นเมื่อ 2022-12-13.
30. ↑  "Which is better, 1.8L or 2L? If you are aiming for a new Prius, this is the recommended grade!". *Best Car Web* (ภาษาญี่ปุ่น). 16 November 2022. สืบค้นเมื่อ 22 December 2022.
31. ↑  "Test drive the new Prius ahead of its time!! It's fun to drive!". *Best Car Web* (ภาษาญี่ปุ่น). 22 December 2022. สืบค้นเมื่อ 22 December 2022.
32. ↑  "Hybrid Reborn: 2023 Toyota Prius Revealed" (Press release). US: Toyota. 2022-11-16. สืบค้นเมื่อ 2022-12-04.
33. ↑  "A Stunner is Born: All-New 2023 Toyota Prius Arrives This Winter" (Press release). Canada: Toyota. 2022-12-13. สืบค้นเมื่อ 2023-06-18.

| * ด
* ค
* ก
โตโยต้า มอเตอร์ คอร์ปอเรชัน |
| --- |
| ชื่อการค้า | 
* โตโยต้า
* เล็กซัส
* ไซออน
* ไดฮัตสุ
* ฮีโน่
* ซูบารุ  (FHI ถือหุ้น)
* อีซูซุ  (ถือหุ้น)

 |
| รถที่ผลิตในปัจจุบัน | 
* 86
* 4Runner
* Allion
* Alphard
* Avalon
* Avanza
* Avensis
* Aygo
* bZ4X
* Belta
* Blade
* Brevis
* คัมรี่
* Camry Hybrid
* C-HR
* Camry Solara
* เซ็นทูรี
* Coaster
* โคโรลล่า
* คราวน์
* Dyna
* FJ Cruiser
* ฟอร์จูนเนอร์
* Harrier
* Harrier Hybrid
* Hiace
* Highlander
* Highlander Hybrid
* ไฮลักซ์
* Hilux Surf
* Hilux SW4
* Innova
* Ipsum
* Isis
* ist
* JPN Taxi
* Kijang
* Kluger
* Land Cruiser
* LandCruiser 70 Series
* Land Cruiser Prado
* Liteace
* Matrix
* Noah
* Passo
* Porte
* Premio
* Previa
* พริอุส
* Probox
* Qualis
* QuickDelivery (クイックデリバリー)
* Ractis
* Raum
* RAV4
* RegiusAce (レジアスエース)
* Revo
* Rush
* Sequoia
* Sienna
* Sienta / เซียนต้า
* Succeed
* Supra
* Tacoma
* Tarago
* TownAce
* ToyoAce (トヨエース)
* Tundra
* Venza
* วีออส
* Voxy (ヴォクシー)
* ยาริส

 |
| รถที่เลิกผลิต | 
* 2000GT
* AA
* Allex
* Aurion
* Auris
* Altezza
* Aristo
* bB
* Caldina
* Cami
* Carina
* Cavalier
* เซลิก้า
* Celica Supra
* Celica XX
* Comfort
* Celsior
* Chaser
* Classic
* Corolla Levin (AE86)
* โคโรน่า
* Cressida
* Cresta (クレスタ)
* คราวน์ คอมฟอร์ท
* Cynos
* FA/DA
* DA115
* Duet (デュエット)
* Echo
* Estima
* FJ40
* Fun Cargo
* Granvia
* Lexcen
* Mark II
* Mark II Blit (マークIIブリット)
* Mark X
* Mark X Zio (マークXジオ)
* Mega Cruiser
* MR2
* MR-S
* Opa (オーパ)
* Origin
* Paseo
* Picnic
* Platz
* Progrés
* Pronard
* Publica
* Regius (レジアス)
* Reiz
* Scepter
* Sports 800
* SA
* Sera
* Soarer
* Space Cruiser
* Sprinter Trueno (AE86)
* Starlet
* Stout
* T100
* Tamaraw
* เทอร์เซล (โซลูน่า)
* Van
* Vanguard
* Verossa
* Vista
* Voltz
* WiLL
* WISH
* Windom

 |
| รถต้นแบบ | 
* A-BAT
* Alessandro Volta
* bZ4X Concept
* CS&S
* Camry TS-01
* C-HR concept
* Crown Convertible
* eCom
* GTV
* F3R
* FINE-N
* FINE-S
* FT-1
* FT-86
* FT-CH
* FT-EV
* FT-HS
* FT-SX
* FTX
* i-swing
* iQ
* i-unit
* JPN Taxi Concept
* Motor Triathlon Race Car
* NLSV
* PM
* Pod
* RSC
* Sportivo Coupe
* Sports 800 Gas Turbine Hybrid
* Street Affair
* X-Runner

 |
| 
* Engines
* Transmissions
* en:Hybrid Synergy Drive
* en:Toyota Racing Development

* (หมายเหตุ: ลิงก์สีฟ้าเชื่อมโยงไปยังวิกิพีเดียภาษาอื่น ๆ)

 |